नई दिल्ली। अंतरराष्ट्रीय क्रिकेट में भारत ने 100 अंतरराष्ट्रीय टी20 मैच खेलने का नया कीर्तिमान अपने नाम कर लिया है। बुध्वार को डबलिन में भारत और आयरलैंड के बीच खोले गए मैच के साथ भारत ने ये रिकार्ड अपने नाम किया। आपको बता दें कि भारत ने अपना पहला T20I मैच 1 दिसंबर 2006 को साउथ अफ्रीका के खिलाफ खेला था। इस मैच में भारत को छह विकेट से जीत मिली थी। इसके एक साल के भीतर ही भारतीय टीम ने 2007 में पहला वर्ल्ड टी20 का खिताब भी जीत लिया था। भारत ने 100 मैचों में से 62 मैचों में जीत हासिल की है और उसे 35 मैचों में हार का सामना करना पड़ा है। भारत का जीत का औसत 63.77 है जो अफगानिस्तान (66.66) के बाद सर्वश्रेष्ठ है। अफगानिस्तान ने 66 मैचों में से 44 में जीते हैं।